Når er det best å reise til Sverige?
Når du reiser til Sverige avhenger helt av hva du vil oppleve og hvor i landet du skal. En bytur til enten Stockholm eller Gøteborg kan gjøres når som helst på året. I julen er det koselig pyntet i byene, og du kan bruke litt ekstra tid på å handle julegaver. Om vinteren er det også perfekt å reise nordover og dra på skiturer og stå på alpint. Om sommeren er det spesielt deilig å kjøre nedover langs kysten i Sverige. Da kan du oppleve vakre Skåne, som har mange små, koselige byer nedover kysten som strekker seg nesten hele veien ned til Danmark. Her er det lange, grunne sandstrender der barna kan leke og bade hele sommerferien. Når det er på sitt varmeste er det like deilig som i Syden! Det er også utrolig vakkert i Stockholm om høsten, når bladene skifter farge, og du kan nyte en varm kaffekopp på kafé eller deilig mat på en av byens fine restauranter. Vil du se Gøteborg på sitt beste, kan det også anbefales å reise dit om våren. Da blomstrer byen virkelig, og du kan sitte ute og kjenne de første solstrålene varme. Dette er tiden da byen virkelig våkner, og du kan dra innom byens botaniske hage og se de mange eksotiske blomstene springe ut. Dette er også et fint sted for en piknik med familien.